Steven Gardiner

Steven Gardiner (Central Abaco, 1995eko irailaren 12a) Bahametako atleta da, 2020ko Udako Olinpiar Jokoetan urrezko domina eskuratu zuena 400 metrotako lasterketan.

 Kirol ibilbidea 
Gardiner Central Abaco uharteko Murphy Townen jaio zen eta gaztaroan boleibol jokalaria izan zen. Lasterka egitea ere gustuko zuen eta sprinterra izan nahi bazuen ere entrenatzaileak altuegia zela esan zion eta hobe zuela 400 metrotako lasterkaria izatea. 2013an Bahametako txapelketan hartu zuen parte.

2015ean lortu zuen aurreneko nazioarteko domina, Munduko Errelebo Txapelketan lorturiko zilarra hain zuzen ere. Rioko 2016ko Jokoetan Bahametako taldearekin hirugarren egin zuen errelebotako lasterketan. 2017an Londresko munduko txapelketan 400 metrotako lasterketan bigarren egin zuen eta 2019an munduko txapelduna izan zen, Bahametako errekorra ezarriz eta historiako seigarren denbora onena eginez. 

Tokioko Olinpiar Jokoetan bere nagusitasuna berretsi zuen urrezko domina eskuratu baitzuen 400 metrotako lasterketan.

 Palmaresa 
 Txapelketak 
 Udako Olinpiar Jokoak Txapelketa Domina Kategoria Marka  Rio 2016   4x400 m  2:48.4911.a  400 m  44.72  Tokio 2020   400 m  43.85 Munduko txapelketak Txapelketa Domina Kategoria Marka  Londres 2017   400 m  44.41  Doha 2019   400 m  43.48 Munduko Errelebo txapelketak Txapelketa Domina Kategoria Marka  Nassau 2015   4x400 m  2:58.91  Nassau 2017   4x400 m mixtoa  3:14.42

 Markak 
 Aire librean: 
 200 metro – 19.75 (2018)
 300 metro – 31.83 (2020)
 400 metro - 43.48 (Doha, 2019)

 Erreferentziak 

Kategoria:2016ko Udako Olinpiar Jokoetako atletak
Kategoria:2020ko Udako Olinpiar Jokoetako atletak
Kategoria:2020ko Udako Olinpiar Jokoetako dominadunak
Kategoria:2016ko Udako Olinpiar Jokoetako dominadunak
Kategoria:Lasterkariak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako brontzezko dominadunak atletismoan
Kategoria:Bahametako urrezko dominadun olinpikoak
Kategoria:2024ko Udako Olinpiar Jokoetako atletak
Kategoria:Bahametako atleta olinpikoak